TV1 lauantaisin 20.6. - 25.7.2020 klo 18.45 - 19.40, uusinta sunnuntaisin klo 8.05, Areenassa 30 päivää

Valtameret peittävät 70 prosenttia maapallomme pinta-alasta. Silti ne ovat edelleen meille varsin tuntematon vyöhyke. Avara luonnon huikea luontodokumenttisarja Sininen planeetta II vie seikkailulle näihin vieraisiin vesiin.

Ensimmäisen Sininen planeetta (Blue Planet) -sarjan julkaisemisesta on kulunut yli 16 vuotta. Sinä aikana tieto aaltojen alaisesta elämästä on mullistunut.

Napa-alueilta koralliriutoille

Sininen planeetta -sarja matkaa jäisiltä napa-alueilta elämää sykkiville koralliriutoille. Sarja näyttää, miten uusi tutkimustieto on muuttanut käsityksiä valtameristä.

Seikkailulla tavataan muun muassa erikoisia Antarktiksen pohjassa vaanivia mustekaloja, mestarimetsästäjä jättipiikkimakrilleja sekä kokonaisia parvia haaviinsa tavoittelevia miekkavalaita.

Huikean kuvauksellinen sarja tutustuttaa täysin uusiin paikkoihin, lajeihin ja käyttäytymismalleihin.

Suomeksi sarjan selostaa Tuija Westerholm. Sarjaan on valittavissa television kielivalinnoista alkuperäinen Sir David Attenborough´n selostus. Areenasta löytyy myös alkuperäinen englanninkielinen versio.

Blue Planet II. Tuotanto: BBC, 2017.

20.6. Osa 1: Yhtä merta

Matkaamme maailman meriä päiväntasaajan kuumuudesta napajäätiköiden kylmyyteen. Elämää esiintyy kaikkialla ja jokaisessa ympäristössä on omat haasteensa.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: Tony Wu

27.6. Osa 2: Meren syvyyksissä

Matka jatkuu syvälle kylmään ja pimeään maailmaan. Jopa kahdeksan kilometrin syvyydestä löytyy edelleen uusia, tuntemattomia lajeja.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: BBC 2017

4.7. Osa 3: Koralliriutat

Neljännes maailman merenelävistä asustaa koralliriutoilla. Elämä näissä merenalaisissa suurkaupungeissa on sekä vaarallista että jännittävää.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: BBC 2017

11.7. Osa 4: Suuri sininen

Kaukana rannikosta on valtava kilometrien syvyinen alue, josta ei juurikaan löydy ravintoa. Silti tässä merellisessä erämaassa elää suuria ja näyttäviä lajeja.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: David Valencia

18.7. Osa 5: Merten metsät

Pinnanalaiset viheralueet antavat suojaa ja ravintoa lukuisille lajeille. Tiikerihai metsästää kilpikonnia meriheinässä ja hämäkkiravut viihtyvät merileväkasvustossa.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: Hugh Miller 2017

25.7. Osa 6: Rannikot

Rannikoilla kaksi maailmaa törmää. Merileijonat, pingviinit, lunnit ja monet muut lajit elävät molemmissa ja myös vuorovesi rytmittää useiden lajien elämää.

Avaran luonnon uusi huikea sarja Sininen planeetta II vie seikkailulle maailman valtameriin. Kuva: Paul Williams/BBC/NHU 2017